Diari Oficial de la Generalitat Valenciana


Sumari del DOGV 7951, del 04-01-2017 (2016/9697)

RESOLUCIÓ de 15 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària segona a la declaració d'impacte ambiental corresponent a l'expedient 250/05-AIA Ludiente.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9697


Data del document
:   15-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 15 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària segona a la declaració d'impacte ambiental corresponent a l'expedient 250/05-AIA Ludiente. [2016/9697]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària segona corresponent a l'expedient 250/05-AIA Ludiente.  
  
«Resolució complementària  
Dades de l'expedient en l'Àrea d'Avaluació Ambiental:  
Expedient: 250/9208-EQM.  
Títol: Revisió del pla general de Ludiente.  
Promotor: Ajuntament de Ludiente.  
Autoritat substantiva: Ajuntament de Ludiente i Comissió Territorial d'Urbanisme.  
Localització: terme municipal de Ludiente (Castelló).  
  
Antecedents  
L'expedient administratiu núm. 250/3961-BRM d'avaluació ambiental, referent al pla general del terme municipal de Ludiente (Castelló), promogut pel mateix ajuntament, compta amb declaració d'impacte ambiental (d'ara en avant DIA), de data 3 d'octubre de 2008, de caràcter acceptable amb condicionants.  
El 8 d'abril de 2009 es presenta nova documentació a fi de corregir les deficiències indicades en la mencionada DIA, i el 15 de juliol de 2010 s'emet resolució complementària en què es determina acceptar les esmenes dels punts 3.4.a, 3.4.b, 3.4.d, 3.4.e i 3.5, i correspon a l'òrgan substantiu la vigilància del compliment dels restants condicionants, punts 1, 2 i del 4 al 8.  
S'indicava igualment que s'hauran de complir aquells altres condicionants no esmenats del punt 3, (3.1, 3.2, 3.3, 3.4.c, 3.4.f, 3.6 i 3.7) dels pendents d'esmena el punt 3.2, indica:  
3.2. Un nou pla d'ordenació estructural, en què s'establisca una zonificació d'usos per als sòls classificats com no urbanitzables comú, en el qual s'establiran com a mínim els tipus següents:  
  
- Zones d'ús forestal.  
- Zones d'ús forestal, agrícola i/o ramader.  
- Zones en què siga possible l'explotació de pedreres, extraccions d'àrids o de terres, o amb recursos geològics o hidrològics.  
- Zones en què siga possible l'ús d'habitatge, diferenciant les àrees en què siga possible l'habitatge aïllat i familiar, aquelles en què siga possible l'habitatge rural vinculat a explotació agrícola i aquelles en què es delimiten els assentaments rurals tradicionals i històrics existents.  
  
- Zones en què, excepcionalment i en les condicions establides en aquesta llei del sòl no urbanitzable, puguen implantar-se activitats industrials, productives, terciàries o de serveis, sempre quan siga en aquelles zones que ja compten amb unes infraestructures d'accés adequades i se situen pròximes a nuclis urbà.  
  
Consideracions jurídiques  
El condicionant 3.2 es va assenyalar a fi de fer complir l'article 18 de la Llei 10/2004 de sòl no urbanitzable.  
La documentació del pla general d'ordenació urbana es va exposar al públic per un termini d'un mes, segons anuncis publicats en el periòdic Mediterráneo de data 2 d'agost de 2000 i en el DOCV número 3795, de 18 de juliol de 2000, el termini d'exposició es va ampliar per un nou termini d'un mes per mitjà d'anunci inserit en el BOP número 108 de data 5 desembre de 2000, i anunci en el periòdic Mediterráneo de data 6 de setembre de 2000.  
A la vista de les dates d'exposició pública, la Llei 10/2004 no estava vigent en aqueix moment per la qual cosa no li resultaria aplicable l'article 18 d'aquesta, i en conseqüència el condicionat 3.2 no seria exigible.  
  
L'article 17, apartat 2, lletra l del Decret 139/2009, de 18 de setembre, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge atribueix a la Direcció General de Gestió del Medi Natural la competència sobre avaluació d'impacte ambiental, de projectes públics i privats, així com dels plans i programes que no requerisquen d'avaluació ambiental estratègica, d'acord amb la normativa aplicable, que es desenvolupen en el territori de la Comunitat Valenciana.  
Per tot això, fent ús de les facultats que tinc legalment atribuïdes, formule la següent:  
  
Resolució complementària a la declaració d'impacte ambiental  
  
Primer  
No exigir l'esmena del punt 3.2 de la part dispositiva de la DIA de data 3 d'octubre de 2008, referida al pla general d'ordenació urbana del terme municipal de Ludiente (Castelló), promogut pel mateix ajuntament.  
No obstant això, el que s'hi ha indicat queda com a recomanació a complir per l'ajuntament si així ho desitja.  
  
Segon  
Correspon a l'òrgan substantiu la vigilància del compliment dels restants condicionants, punts 1, 2 i del 4 al 8, de la declaració d'impacte ambiental, de data 15 d'abril de 2009; així com del contingut dels informes sectorials emesos per les administracions públiques i organismes consultats, incorporant al pla general les mesures resultants que no entren en contradicció amb la DIA.  
S'hauran de complir aquells altres condicionants no esmenats del punt 3 (3.1, 3.3, 3.4.c, 3.4.f, 3.6 i 3.7) de la declaració d'impacte ambiental formulada el 3 d'octubre de 2008.  
  
Tercer  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret s'estimen pertinents.  
  
Quart  
Publicar en el Diari Oficial de la Comunitat Valenciana la present resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'impacte ambiental.  
  
València, 27 de novembre de 2010.- La directora general de Gestió del Medi Natural: M.ª Ángeles Centeno Centeno.»  
  
València, 15 de novembre de 2016.- El director general de Medi Natural i d'Avaluació Ambiental: Antoni Marzo i Pastor.